தமிழ்நாடு உறுதியளிக்கப்பட்ட ஓய்வூதியத் திட்டம்

தமிழ்நாடு உறுதியளிக்கப்பட்ட ஓய்வூதியத் திட்டம் (Tamil Nadu Assured Pension Scheme), தமிழ்நாடு முதலமைச்சர் மு. க. ஸ்டாலின் 03 சனவரி 2026 அன்று  தமிழ்நாடு அரசு ஊழியர்கள் & ஆசிரியர்களுக்கு உறுதியளிக்கப்பட்ட ஓய்வூதியத் திட்டத்தை அறிவித்தார். இத்திட்டம் 1 சனவரி 2026 முதல் பணி ஓய்வு பெறுபவர்களுக்கு மட்டுமே பொருந்தும். 1 ஏப்ரல் 2023 அன்று முதல் பணியில் சேர்ந்து 31 டிசம்பர் 2025 அன்று வரை ஓய்வு பெற்றவர்களுக்கு சிறப்பு கருணை ஓய்வூதியம் வழங்கப்படும்.“தமிழ்நாடு புதிய  உறுதியளிக்கப்பட்ட ஓய்வூதியத் திட்டம் (Tamil Nadu Assured Pension Scheme – TAPS”)தமிழக அரசு ஊழியர்களுக்கான புதிய ஓய்வூதிய திட்டத்தில் எவ்வளவு கிடைக்கும்?https://www.dinamani.com/tamilnadu/2026/Jan/03/features-of-mk-stalins-tamil-nadu-assured-pension-schemeCM Stalin announces Tamil Nadu Assured Pension Scheme for government employees

பின்னணி
கடந்த 1 ஏப்ரல் 2003  முதல் பணியில் சேர்ந்த அரசு ஊழியர் & ஆசிரியர்களுக்கு செல்வி. ஜெ. ஜெயலலிதா தலைமையிலான அதிமுக அரசு  பழைய ஓய்வுதியத் திட்டத்தினை நீக்கி, பங்களிப்பு ஓய்வூதியத் திட்டம் நடைமுறைப்படுத்தியது.  2021 தமிழ்நாடு சட்டமன்றத் தேர்தல் அறிக்கையில் திமுக கட்சி தனது 500+ தேர்தல் வாக்குறுதிகளில் ஒன்றாக, மீண்டும் தமது கட்சி ஆட்சிக்கு வந்தால், அரசு ஊழியர்கள் மற்றும் ஆசிரியர்களுக்கு மீண்டும் பழைய ஓய்வூதியத் திட்டத்தை கொண்டு வருவதாக தமது தேர்தல் அறிக்கையில் வாக்குறுதி வழங்கியது.தமிழக சட்டமன்றத் தேர்தல் 2021 - திமுகவின் தேர்தல் வாக்குறுதிகள் 

தேர்தலில் திமுக வென்று தமிழ்நாட்டில் ஆட்சி அமைத்தது. இதனை ஒட்டி அரசு ஊழியர்கள் மற்றும் ஆசிரியர்கள் பங்களிப்பு ஓய்வூதியத் திட்டத்தை இரத்து செய்து மீண்டும் பழைய ஓய்வூதியத் திட்டத்தை நடைமுறைப்படுத்த கோரி போராடி வந்தனர். இந்நிலையில் அரசு ஊழியர் & ஆசிரியர் சங்கத்தினர் 6 சனவரி 2026 முதல் தமிழகம் தழுவிய வேலை நிறுத்தப் போராட்டத்தை அறிவித்தனர். 

இந்நிலையில் தமிழக அரசு ககன் சிங் தீப் பேடி (இஆப) தலைமையில் புதிய ஓய்வூதியத் திட்டத்தை அரசுக்குப் பரிந்துரைக்கக் குழு அமைத்தது. இக்குழு 3 சனவரி 2026 அன்று தனது பரிந்துரைகளை அரசுக்கு வழங்கியது. தமிழக முதலமைச்சர் இக்குழுவின் பரிந்துரை ஏற்று 
தமிழ்நாடு உறுதியளிக்கப்பட்ட ஓய்வூதியத் திட்டம் சனவரி 2026 முதல் நடைமுறைக்கு வரும் என அறிவித்தார்.

நிதிப் பலன்கள்
தமிழ்நாடு உறுதியளிக்கப்பட்ட ஓய்வூதியத் திட்டத்தின் கீழ் புதிய ஓய்வூதியர்கள் பெறும் நிதிப்பலன்கள் கீழ்கண்டவாறு:

 மாநில அரசு ஊழியர்கள் & ஆசிரியர்கள் ஓய்வின் போது பெற்ற இறுதி மாத ஊதியத்தில் 50% உறுதியளிக்கப்பட்ட ஓய்வூதியமாக வழங்கப்படும். 
50 சதவீதம் உறுதியளிக்கப்பட்ட ஓய்வூதியம் பெறும் ஓய்வூதியதாரர்களுக்கு ஆண்டுதோறும் ஆறு மாதத்திற்கு ஒருமுறை  அகவிலைப்படி உயர்வு அளிக்கப்படும்.
 ஓய்வூதியதாரர் இறந்துவிட்டால் அவர் ஏற்கெனவே பரிந்துரைத்த குடும்ப உறுப்பினர்களுக்கு அவர் பெற்று வந்த ஓய்வூதியத்தில் 60%  குடும்ப ஓய்வூதியமாக வழங்கப்படும்.
 அரசு அலுவலர்கள் & ஆசிரியர்கள் ஓய்வு பெறும் போதும், பணிக்காலத்தில் இறக்க நேரிடும் போதும், அவரவரின் பணிக்காலத்திற்கேற்ப 25 இலட்சம் ரூபாய்க்கு மிகாமல் பணிக்கொடை வழங்கப்படும்.
 புதிய உறுதியளிக்கப்பட்ட ஓய்வூதியத் திட்டம் செயல்படுத்தப்பட்டபின், ஓய்வூதியம் பெறுவதற்கான தகுதிப் பணிக்காலத்தை நிறைவு செய்யாமல், பணி ஓய்வு பெறும் அனைத்து அலுவலர்களுக்கும், ஆசிரியர்களுக்கும் குறைந்தபட்ச ஓய்வூதியம் வழங்கப்படும்.
  பங்களிப்புடன் கூடிய ஓய்வூதியத் திட்டத்தின் (Contributory Pension Scheme) கீழ் பணியில் சேர்ந்து, புதிய தமிழ்நாடு உறுதியளிக்கப்பட்ட ஓய்வூதியம் செயல்படுத்தப்படுவதற்கு முன்னர் இடைப்பட்ட காலத்தில் ஓய்வூதியம் இன்றி பணி ஓய்வு பெற்றவர்களுக்கு சிறப்பு கருணை ஓய்வூதியம் வழங்கப்படும்.
ஆதரவு
இத்திட்டடத்திற்கு ஆதரவு அளித்த அரசு ஊழியர் & ஆசிரியர் சங்க நிர்வாகிகள் முதல்வரை சந்தித்து இனிப்புகள் வழங்கினர்.புதிய ஓய்வூதிய திட்டத்துக்கு அரசு ஊழியர் - ஆசிரியர் சங்கங்கள் வரவேற்பு
விமர்சனங்கள்
இத்திட்டம் எப்போது நடைமுறைக்கு வரும் என தமிழ்நாடு அரசு அறிவிக்கவில்லை. மேலும்
2026 தமிழ்நாடு சட்டமன்றத் தேர்தலை முன்னிட்டு முதலமைச்சர் மு. க. ஸ்டாலின் அறிவித்த உறுதியளிக்கப்பட்ட ஓய்வூதியத் திட்டத்தை ஒரு ஏமாற்று வேலை என தமிழக எதிர்கட்சித் அரசியல் தலைவர்கள் விமர்சனம் செய்துள்ளனர்.'தி.மு.க. அரசின் ஏமாற்று வேலை': தமிழ்நாடு உறுதியளிக்கப்பட்ட ஓய்வூதியத் திட்டம் குறித்து அரசியல் தலைவர்கள் கருத்துதமிழ்நாடு அரசு ஊழியர் மற்றும் ஆசிரியர் சங்கங்களின் ஒரு பிரிவினர் இத்திட்டத்தை கடுமையாக எதிர்க்கின்றனர்.புதிய ஓய்வூதிய திட்டம் ஊழியர்களுக்கு வாய்ப்பூட்டுதமிழ்நாடு உறுதியளிக்கப்பட்ட ஓய்வூதிய திட்டம்: அரசு ஊழியர்களில் ஒரு தரப்பினர் அதிருப்தி ஏன்?
அரசாணை வெளியீடு
தமிழ்நாடு உறுதியளிக்கப்பட்ட ஓய்வூதியத் திட்டத்திற்கான அரசாணை 09 சனவரி 2026 அன்று தமிழ்நாடு அரசு வெளியிட்டுள்ளது. இத்திட்டத்திற்கான விதிகள் பின்னாட்களில் அறிவிக்கப்படும் என அரசாணையில் குறிக்கப்பட்டுள்ளது. அரசாணையின்படி, இத்திட்டம் 1 சனவரி 2026 முதல் நடைமுறைக்கு வரும் என்றும், 1 ஏப்ரல் 2003 முதல் அரசுப் பணி மற்றும் அரசு ஆசிரியர் பணியில் சேர்ந்தவர்களுக்கு மட்டும் இத்திட்டம் பொருந்தும்  என அரசாணையில் குறித்துள்ளது. தமிழக அரசின் உறுதியளிக்கப்பட்ட ஓய்வூதியத் திட்டம் ஜன. 1 முதல் அமல்: அரசாணை வெளியீடு!Tamil Nadu Assured Pension Scheme for State govt. employees comes into effect from January 1, 2026தமிழ்நாடு உறுதியளிக்கப்பட்ட ஓய்வூதியத் திட்டம்-அரசாணை வெளியீடுஉறுதியளிக்கப்பட்ட ஓய்வூதியத் திட்டம் ஒரு ஏமாற்று மாடல் திட்டம் என தமிழக எதிர்கட்சித் தலைவர் எடப்பாடி க. பழனிசாமி கருத்து தெரிவித்துள்ளார்.உறுதியளிக்கப்பட்ட ஓய்வூதியத் திட்டம் ஒரு ஏமாற்று மாடல் திட்டம் - எடப்பாடி பழனிசாமி

இதனையும் காண்க
 பங்களிப்பு ஓய்வூதியத் திட்டம்
 பழைய ஓய்வூதியத் திட்டம்

மேற்கோள்கள்

பகுப்பு:தமிழ்நாடு அரசுத் திட்டங்கள்